EH Bildu NAFARROA talde parlamentarioari atxikitako foru parlamentari Patricia Perales Hurtado andreak idatzizko galdera egin du (PES-00009); horren bidez, honako informazio hau eskatu dio Nafarroako Gobernuari:

**Zainketen aldeko Foru Itunean ezarri da ekintza zehatzak eta neurgarriak eginen direla zainketak ikusgai egiteko, aitortzeko, partekatzeko eta birbanatzeko. Horri buruz, parlamentari naizen honek hauxe jakin nahi dut:**

**Zein izanen da 2023rako ekintzen kronograma, itunean finkatu diren eta itunaren xede orokorrari erantzuten dioten lau helburu estrategikoak lortze aldera?**

Helburuak lortzeko:

* OE1 - Administrazioek eta administrazioetan zaintza sustatzea, gizonen eta emakumeen arteko egiazko berdintasuna lortzea politika publikoen erdigunean jarrita.
* OE2 - Zainketek bizitzari eusteko duten balioa aitortzea.
* OE3 - Emakumeen pobrezia murriztea Nafarroan.
* OE4 - Nafarroako enpresen eta organizazioen berdintasunarekiko konpromisoa bultzatzea.

Foru Itunaren barruan, 2023ko lana honako bi hauen lantaldeen artean garatuko da paraleloki:

* **Foru Ituneko departamentuak edo/eta zuzendaritza nagusiak.**

Lan-saioak eginen dituzte hilean behin, 2023ko lan-programa abian jartzeko, bai eta prestakuntza-saioak ere 2023ko ekainetik abendura bitarte.

Hona 2023an zehar eginen diren ekintzen xehetasunak:

* Nafarroako gizartea eta herritarrak zainketak direla-eta sentsibilizatzeko komunikazio eta publizitate plan bat kontzeptualizatzea.
* Komunikazio eta publizitate plan bat taxutzeko parte-hartze prozesua. Foru ituneko entitateek komunikazio-briefing-ari egindako ekarpenak, saio prestatu eta gidatu batean.
* Komunikazio eta publizitate planaren lehen fasea: kanpainaren sormena eta sentsibilizazio planaren euskarrien definizioa. planeko kontratazioak egin aitzin briefing-a azaltzeko saioak.
* Departamentuetako zuzendari nagusiei eta buruei hasierako prestakuntza ematea, emakumeen eta gizonen arteko berdintasunaren, zainketen eta Foru Itunaren garapen nahiz funtzionamendu arloan.
* Irakasleentzako prestakuntza-programa bat taxutzea, haien urteko prestakuntza planetan sartzeko.
* Administrazioko langile guztientzako prestakuntza-programa bat taxutzea eta NAPIri proposatzea.
* Zainketen eta emakumeen eta gizonen arteko berdintasunaren arloko prestakuntza-programa bat taxutzea, enpresei zuzendua.
* Zainketen eta emakumeen eta gizonen arteko berdintasunaren arloko prestakuntza-programa bat taxutzea, kirol arloko entitateei eta langileei zuzendua.
* Departamentuek herritarrei zuzendutako dirulaguntzak berrikustea, zainketen kontzeptuekin eta Foru Itunarekin bat egiteko.
* Departamentuek toki entitateei zuzendutako dirulaguntzak berrikustea, zainketen kontzeptuarekin bat egiteko eta toki itunetako neurriekin eta Foru Itunarekin koordinatzeko.
* Departamentuek herritarrei zuzendutako dirulaguntzak berrikustea, zainketen kontzeptuarekin bat egiteko eta toki itunetako neurriekin eta Foru Itunarekin koordinatzeko.

 **Foru Ituneko gizarte-entitate publiko eta pribatuak**

Lan-saioak eta prestakuntza-saioak eginen dira txandaka 2023ko ekainera bitarte, itunean urte eta erdi baino gehiago lanean daramaten Nafarroako Gobernuko departamentuen edo/eta zuzendaritza nagusien prestakuntza-maila eta itunean 2022ko apiriletik daramatzaten gizarte entitateena parekatzeko.

2023ko ekainetik aitzina, bateratu eginen dira ituneko entitateetako eta zuzendaritza nagusietako edo/eta departamentuetako taldeak, entitateak zuzendaritza nagusien edo/eta departamentuen prestakuntza-mailara iristen direnean, Foru Itunean 2021eko maiatzean sartu baitziren.

Ondotik, laburpen-taula:

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2023ko otsailaren 13an

Lehendakaritzako, Berdintasuneko, Funtzio Publikoko eta Barneko kontseilaria: Javier Remírez Apesteguía

